- Hindi News
- National
- पूर्व प्रधान सहित 26 पर सीआईडी ने तय किए आरोप, पूर्व प्रधान बेटा गिरफ्तार
पूर्व प्रधान सहित 26 पर सीआईडी ने तय किए आरोप, पूर्व प्रधान बेटा गिरफ्तार
पूर्वसंसदीय सचिव जाहिदा खान के चचिया ससुर देवर को अपहरण कर गवाहों को धमकाने के मामले में गिरफ्तार किया है। गिरफ्तार आरोपी शरीफ खान कामां का पूर्व प्रधान एडीजे कोर्ट डीग में एडीपी रह चुका हैं।
थानाधिकारी अर्पण चौधरी ने बताया कि कामां हाल जटमासी रोड जगन कालोनी निवासी सुमनलता पुत्री मोनीराम जोगी ने 20 जुलाई 2014 को मामला दर्ज कराया था कि 26 जून 2014 को कामां से पूर्व संसदीय सचिव जाहिदा खान के ससुर एवं पूर्व प्रधान जलीश खान के पिता हनीफ खान रसीद खान, शरीफ खान, रूबी, फारूख, पंजाबी, हमीदा, मुराद सहित अन्य 30-40 लोग गाड़ियों में भरकर घर पर आए और आते ही धमकी दी कि तूने प्रधान जलीश खान को जेल में डलवाया हैं। अब हम तुझे मार कर ही दम लेगें। ऐसी बात कह कर उसके पिता मोनीराम को बंधक बना कर ले गए और विलंग कामां ले जाकर दुष्कर्म के मामले में राजीनामा करने का दबाव बनाया। आरोपी ने कहा कि अब तुझे इस मामले में गवाही नहीं देने देंगे और गवाही देने पर जान से मारने की धमकी दी। पुलिस ने मामला दर्ज कर जांच तत्कालीन एसएचओ नरेशचंद शर्मा को सौंपी, लेकिन एसपी के निर्देशन में प्रांरभिक अनुसंधान किए जाने के पश्चात मामला हाई प्रोफाइल राजनीतिक रसूखातों के कारण पत्रावली को जांच के लिए जयपुर सीआईडी सीबी की विशेष शाखा में भेज दिया। वहां अनुसंधान अधिकारी एएसपी नरेंद्र सिंह ने मामले में हनीफ खान, रसीद खान, शरीफ खान, रूबी, फारूख सहित 26 जनों को आरोपी माना। पुलिस ने गडाजान थाना कामां निवासी पूर्व प्रधान शरीफ खान पुत्र सुमेर खान मुहम्मद सुहेल उर्फ रूबी पुत्र शरीफ खान को गिरफ्तार किया। ये दोनों पिता-पुत्र हैं।
विधानसभा चुनाव भी लड़ चुका है आरोपी, समधि से भी हार गया था
पुलिसद्वारा गिरफ्तार किए गए आरोपी शरीफ खान कामां पंचायत समिति के 1988 से 1991 तक प्रधान, 1984 से 1988 तक एडीजे कोर्ट डीग में एडीपी रह चुके हैं। वहीं अपने समधी पूर्व मंत्री तैयब हुसैन के खिलाफ 1990 में जनता दल की टिकट पर विधानसभा चुनाव लड़ चुके हैं तथा पूर्व मंत्री मदनमोहन सिंघल से हार गए थे।
पिता-पुत्र को भेजा जेल
पुलिसने गिरफ्तार किए शरीफ खान मुहम्मद सुहेल उर्फ रूबी को न्यायालय में पेश किया। जहां से मुंसिफ मजिस्ट्रेट ने पिता-पुत्र को जेल भेज दिया। वही न्यायालय परिसर में जिले के दर्जनों दिग्गज वकीलों का जमावड़ा रहा तथा आरोपी पक्ष की ओर से पैरवी की।
कामां थाने में पूर्व प्रधान जलीश खान सहित अन्य के खिलाफ दुष्कर्म करने का मामला दर्ज कराया था। जिस पर आरोपी पूर्व संसदीय सचिव जाहिदा के पति पूर्व प्रधान जलीश खान को पुलिस ने जेल में बंद कर दिया। इस बात को लेकर जलीशखान के परिजन आए दिन पीड़िता के घर वालों को परेशान करते थे, लेकिन पीड़िता के परिजनों ने गांव से पलायन कर रूपवास में शरण ले ली। वही पीड़िता का पिता भाई शहर में ढकेल लगाकर सब्जी बेचता है।
दुष्कर्म के मामले में एक आरोपी को हो चुकी हैं सजा, कई जमानत पर हैं बाहर
बहुचर्चितसुमनलता दुष्कर्म मामले में लेहरवाडा थाना पुंहाना हरियाणा के निसार अहमद को एडीजे कोर्ट डीग ने आजीवन कारावास की सजा सुना दी हैं। जबकि विलंग निवासी कामां के पूर्व प्रधान जलीश खान,अनीश खान, इस्लामुद्दीन, चैन एक अन्य आरोपी उच्च न्यायालय के आदेश पर जमानत मिलने के कारण जेल से बाहर हैं। वहीं उच्च न्यायालय ने कामां न्यायालय को प्रकरण में काेई कार्रवाई नहीं करने का आदेश दे रखा है।
बार एसोसिएशन ने किया कार्य बहिष्कार, गिरफ्तारी का विरोध
कामां।बार एसोसिएशन ने रूपवास पुलिस द्वारा सुबह कस्बे में दबिश देकर गिरफ्तार किए वरिष्ठ अधिवक्ता पूर्व प्रधान शरीफ खान की गिरफ्तारी का विरोध जताया है। बार एसोसिएशन ने अध्यक्ष दिनेश यादव के नेतृत्व में कामां एडीजे जीबी पंत को ज्ञापन सौंपा। ज्ञापन में गिरफ्तारी का विरोध जताते हुए पुलिस कार्रवाई की निंदा करते हुए सभी न्यायालयों में कलमबंद हड़ताल की। इधर, इस मामले में जिले में आने वाले दिनों में भी प्रदर्शन आदि हो सकते हैं। ऐसे में पुलिस की ओर से सुरक्षा के इंतजाम आदि किए गए हैं। कारण यह मामला भरतपुर के इतिहास का सर्वाधिक चर्चित मामलों में एक रहा है। एक बार गिरफ्तारी शुरू होने के बाद मामला गर्मागया है। इस केस के अपने राजनीतिक मायने भी हैं। इस कारण सरकार भी पूरे मामले पर पैनी नजर रखे है।
रूपवास. पूर्व प्रधान शरीफ खान, पुत्र रूबी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva